
PRILOG VIII. : KRITERIJI ODABIRA PROJEKTA 
	 KRITERIJI ODABIRA ZA TO 1.2.1. „ Restrukturiranje , modernizacija i povećanje konkurentnosti poljoprivrednih gospodarstava“

	KRITERIJ
	Bodovi

	1.
	Veličina gospodarstva SO
	

	
	do 14.999
	20

	
	od 15.000 do 49.999
	15

	
	od 50.000 do 99.999
	10

	2.
	Udruživanje proizvođača (proizvođačka grupa/organizacija, zadruga)
	10

	3.
	Stručna sprema i radno iskustvo nositelja ili člana/odgovorne osobe ili zaposlenika
	

	
	VSS, VŠS agronomskog ili veterinarskog smjera ili min. 5 g. radnog iskustva u poljoprivredi
	10

	
	SSS agronomskog ili veterinarskog smjera ili min. 2 g. radnog iskustva u poljoprivredi
	5

	4.
	Tip ulaganja
	

	
	ulaganje u izgradnju,  rekonstrukciju i/ili  modernizaciju (sa ili bez opremanja) 
	20

	
	ulaganje u opremanje 
	10

	
	nabava poljoprivredne mehanizacije
	5

	5.
	Ulaganjem se uvodi inovativni tehnološki proces
	20

	6.
	Stupanj razvijenosti jedinica lokalne samouprave u kojem se ulaganje provodi sukladno indeksu razvijenosti
	


	
	Ulaganje na području JLS-a koje pripada II. skupini
	20

	
	Ulaganja na području JLS-a koje pripada III. skupini
	18

	
	Ulaganja na području JLS-a koje pripada IV. skupini
	16

	
	Ulaganja na području JLS-a koje pripada V. skupini
	14

	7.
	Mladi poljoprivrednici (<41 navršene godine; <5 godina)
	

	
	Mladi poljoprivrednik je nositelj/odgovorna osoba/vlasnik duže od 2 godine
	5

	
	mladi poljoprivrednik je nositelj/odgovorna osoba/vlasnik kraće od 2 godine
	4

	8.
	Zatvorena financijska konstrukcija
	10

	9.
	Zapošljavanje (nova radna mjesta)
	10

	10.
	Održivost projekta
	10

	11.
	Ulaganja koja se provode unutar zaštićenih područja prirode i područja ekološke mreže Natura 2000
	10

	MAKSIMALNI BROJ BODOVA
	145

	PRAG PROLAZNOSTI
	50






POJAŠNJENJA VEZANA UZ KRITERIJE ODABIRA:

1. VELIČINA GOSPODARSTVA SO 

Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdane od strane nadležne službe nakon objave Natječaja te potpisane od djelatnika nadležne službe, navedenu u Prilogu I. ovog Natječaja.. 
Nositelj će si dodijeliti odgovarajuće bodove sukladno ekonomskoj veličini. 
Prilikom izračuna ekonomske veličine poljoprivrednog gospodarstva neće se uzeti u obzir izmjene u ARKOD-u /JRDŽ-u koje su nastale nakon 16. svibnja 2019. godine.

2. UDRUŽIVANJE PROIZVOĐAČA (PROIZVOĐAČKA GRUPA/ORGANIZACIJA,  ZADRUGA) 
Za ostvarivanje bodova po ovom kriteriju potrebno je priložiti Rješenje o priznavanju proizvođačke organizacije izdano od strane Ministarstva poljoprivrede. 
Također potrebno je priložiti imenik članova zadruge/popis članova proizvođačke organizacije koji trebaju biti potpisani i ovjereni od strane odgovorne osobe. 

3. STRUČNA SPREMA I RADNO ISKUSTVO NOSITELJA ILI ČLANA/ODGOVORNE OSOBE ILI ZAPOSLENIKA
Korisnik može ostvariti bodove po navedenom kriteriju ako u trenutku podnošenja zahtjeva za potporu ima završen preddiplomski ili preddiplomski i diplomski sveučilišni ili stručni studij integrirani preddiplomski ili diplomski sveučilišni ili stručni studij agronomskog ili veterinarskog smjera ili ima min. 5 godina radnog iskustva u poljoprivredi
ili
završenu srednju školu iz područja poljoprivrede ili veterine ili minimalno 2 godine radnog iskustva u poljoprivredi.
Dokaz za ostvarivanje bodova je prilaganje potrebne dokumentacije koja se nalazi u Prilogu I. – Dokumentacija za podnošenje prijave projekta : svjedodžba srednje škole ili diploma visokog učilišta odnosno uvjerenje/potvrda o odgovarajućem stečenom akademskom i stručnom nazivu i akademskom stupnju (ovisno o sektoru ulaganja) iz odgovarajućeg područja ovisno o sektoru ulaganja. 
Radno iskustvo u poljoprivredi dokazuje se dostavljanjem Potvrde iz matične evidencije Hrvatskog zavoda za mirovinsko osiguranje iz koje je vidljivo koliko je nositelj ili član/odgovorna osoba zaposlen po osnovi poljoprivrede, i/ili drugog relevantnog dokumenta (Upisnik poljoprivrednog gospodarstva ) iz kojeg je vidljivo radno iskustvo u poljoprivredi. 




4. TIP ULAGANJA
U svrhu ostvarivanja bodova na ovom kriteriju odabira nositelj projekta mora u Obrascu A. Prijavni obrazac , pitanje II.2.1. jasno označiti koju će vrstu ulaganja ostvariti. 
Nositelj projekta može na temelju ovog kriterija ostvariti :
· 20 bodova ukoliko se radi o ulaganju u izgradnju,  rekonstrukciju i/ili  modernizaciju (sa ili bez opremanja) postojećih objekata uključujući restrukturiranje sa ili bez opremanja postojećih zaštićenih prostora i višegodišnjih nasada (minimalno  50 % prihvatljivih troškova u projektu bez općih troškova što se dokazuje kroz obrazac B- Plan nabave)  , 
· 10 bodova ukoliko se radi o ulaganju u opremanje  uključujući i podizanje i/ili opremanja novih zaštićenih prostora i višegodišnjih nasada (minimalno  50 % prihvatljivih troškova u projektu bez općih troškova što se dokazuje kroz obrazac B- Plan nabave)  te 
· 5 bodova ukoliko se radi o ulaganju u  nabavu poljoprivredne mehanizacije.
U slučaju građenja potrebno je dostaviti  Glavni projekt i/ili Tipski projekt za koji je Ministarstvo graditeljstva i prostornog uređenja donijelo Rješenje o tipskom projektu (uključujući troškovnik projektiranih radova/instalacija/opreme koji su dio građenja kao sastavni dio Glavnog projekta/Tipskog projekta), ovjeren i potpisan od strane ovlaštenog projektanta i Tehnološki projekt (ili drugi dokument koji sadrži opis ulaganja i proizvodnog procesa, postojeće i planirane kapacitete objekta (gdje je primjenjivo), vrstu višegodišnjeg nasada (gdje je primjenjivo), vrstu voća/povrća (gdje je primjenjivo), način uzgoja voća, povrća (u zaštićenom prostoru, na otvorenom) (gdje je primjenjivo), postojeće i planirane proizvodne površine u ha za pojedinu vrstu višegodišnjeg nasada/voća/povrća (gdje je primjenjivo), vrstu i kategoriju životinja, broj uvjetnih grla životinja za određenu proizvodnju (gdje je to primjenjivo), ovisno o ulaganju. Bitno je da Tehnološki projekt sadrži podatke koji su potrebni za bodovanje na kriteriju za sektor ulaganja „Prioritetni sektor voća i povrća“/“Prioritetni sektor stočarstva“ .
U slučaju da Glavni/Tipski projekt ne sadrži troškovnik projektiranih radova/instalacija/ opreme koji su dio građenja, isti je potrebno izraditi i priložiti ga uz Glavni/Tipski projekt. Troškovnik mora biti izrađen, potpisan i ovjeren od strane ovlaštenog projektanta.
Navedenu dokumentaciju potrebno je dostaviti u slučaju: 
- građenja (izgradnja novog/rekonstrukcija postojećeg objekta za koje je sukladno Zakonu o gradnji i Pravilniku o jednostavnim i drugim građevinama i radovima potrebno izraditi projektnu dokumentaciju i ishoditi Građevinsku dozvolu) i opremanja objekta; 
- građenja (izgradnja novog/rekonstrukcija postojećeg objekta za koje je sukladno Zakonu o gradnji i Pravilniku o jednostavnim i drugim građevinama i radovima potrebno izraditi projektnu dokumentaciju i ishoditi Građevinsku dozvolu), kada je predmet ulaganja u prijavi projekta samo opremanje objekta, a građenje nositelj projekta financira vlastitim sredstvima, odnosno građenje nije predmet prijave projekta.
U slučaju građenja građevina i izvođenja radova za koje je sukladno Pravilniku o jednostavnim i drugim građevinama i radovima potrebno izraditi projektnu dokumentaciju, a nije potrebno ishoditi Glavni projekt i/ili Građevinsku dozvolu, nositelj projekta za predmetno građenje građevina i izvođenje radova nije u obvezi dostaviti projektnu dokumentaciju, već samo Tehnološki projekt. 
U slučaju ulaganja samo u opremanje postojećeg objekta koje ne uključuje ulaganje u građenje sukladno Zakonu o gradnji i Pravilniku o jednostavnim i drugim građevinama i radovima, potrebno je dostaviti samo Tehnološki projekt. 
U slučaju ulaganja samo u poljoprivrednu mehanizaciju ili gospodarsko vozilo, nije potrebno dostaviti ništa od navedene dokumentacije.
Projektna dokumentacija i Tehnološki projekt moraju se odnositi na prijavljeno ulaganje, lokaciju koja je predmet prijave projekta.


5. ULAGANJEM SE UVODI INOVATIVNI TEHNOLOŠKI PROCES
U svrhu ostvarivanja bodova na ovom kriteriju odabira potrebno je dostaviti slijedeću dokumentaciju kojom se dokazuje da se projektom uvodi inovativni tehnološki proces:
- dokaz o priznanju patenta izdan od nadležne institucije i/ili
- dokaz o nagradi na sajmovima inovacija (domaćim i stranim) i/ili
- dokaz o zaštićenom intelektualnom vlasništvu izdan od nadležne institucije ili postoji objašnjena strategija zaštite intelektualnog vlasništva.
Uvođenje inovativnog tehnološkog procesa predstavlja aktivnosti kojima se postojeći tehnološki proces automatizira, informatizira (čime se isključuje kupnja osobnih računala i printera za redovito poslovanje te računalnih programa namijenjenih svakodnevnom uredskom poslovanju)  ili unaprjeđuje na način da utječe na povećanu produktivnost, smanjenje utroška energije, očuvanje okoliša, dobrobit životinja, ukupan prinos ili prirast i sl.
Kupnja mehanizacije i/ili gospodarskih vozila ni u kom slučaju ne može se smatrati unaprjeđenjem tehnološkog procesa. 

6. STUPANJ RAZVIJENOSTI JEDINICA LOKALNE SAMOUPRAVE U KOJEM SE ULAGANJE PROVODI SUKLADNO INDEKSU RAZVIJENOSTI
Da bi ostvario bodove na ovom kriteriju nositelj projekta dodijelit će si odgovarajući broj bodova sukladno slijedećoj Odluci: 
Odluka o razvrstavanju jedinice lokalne i područne (regionalne) samouprave prema stupnju razvijenosti, NN 132/17 

Link: https://narodne-novine.nn.hr/clanci/sluzbeni/full/2017_12_132_3022.html

	 JLS koje pripadaju II. skupini : Ferdinandovac, Gola, Kloštar Podravski, Novo Virje
	20

	JLS koje pripadaju III. skupini: Hlebine, Koprivnički Bregi, Peteranec, Podravske Sesvete, Virje
	18

	JLS koje pripadaju IV. skupini: Drnje, Đelekovec, Koprivnički Ivanec, Molve, Novigrad Podravski 
	16

	JLS koje pripadaju V. skupini: Đurđevac , Kalinovac, 
	14





7. MLADI POLJOPRIVREDNICI (<41 NAVRŠENE GODINE; <5 GODINA)
Mladi poljoprivrednik u smislu ovog kriterija za odabir označava osobu koja nema navršenu 41 godinu života ( 1 dan manje) i nositelj je OPG-a ili odgovorna osoba u pravnoj osobi u naznačenom vremenu. Isto se provjerava uvidom u presliku osobne iskaznice, nositelja OPG-a/vlasnika obrta/odgovorne osobe u pravnoj osobi (Prilog I, red 3.) i uvidom u Rješenje o upisu u Upisnik poljoprivrednika  (Prilog I, red 20.).
Mladi  poljoprivrednik u smislu ostvarivanja dodatnih 20% potpore označava osobu koja mora zadovoljiti sve uvjete vezane uz mladog poljoprivrednika opisane pod Status mladog poljoprivrednika (I.1.28.-I.1.34)  u Prijavnom obrascu kao i uvjete propisane Natječajem. 

8.  ZATVORENA FINANCIJSKA KONSTRUKCIJA
Ako korisnik navodi da će financirati projekt ili dio projekta vlastitim sredstvima dužan je dostaviti dokaze o postojanju vlastitih sredstava (na izdvojenom računu , namjenski oročenom depozitu, štednoj knjižici i sl.) u iznosu od najmanje 50% ukupnog iznosa projekta.
Ukoliko je nositelj projekta u izvorima financiranja prikazao da će financirati projekt ili dio projekta iz tuđih izvora financiranja (kredit, zajam) dužan je dostaviti pismo namjere ili izjavu kreditne/financijske institucije ili vjerovnika s jasno naznačenim sljedećim podacima: identifikacijom klijenta (nositelj/ član poljoprivrednog gospodarstva) i projekta, iznosom kredita/ zajma ili iznosom financiranja , rasponom kamatnih stopa i naknada za obradu kredita/zajma, počekom i dinamikom otplate kredita/zajama. Navedeni dokumenti moraju pokriti ukupni iznos planiranih izvora financiranja iz kredita/zajma.

9.   ZAPOŠLJAVANJE (NOVA RADNA MJESTA)
Ukoliko projektno ulaganje doprinosi stvaranju novih radnih mjesta i korisnik želi ostvariti bodove po navedenom kriteriju, dužan je ispuniti i dostaviti predložak tablice „Zaposlenici“ (Prilog IX. LAG Natječaja) iz koje mora biti vidljivo koliko se novih radnih mjesta projektom otvara te za svako novo otvoreno radno mjesto napraviti specifikaciju radnog mjesta.
Jednim radnim mjestom smatra se jedna novozaposlena osoba prema godišnjim satima rada (jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika). U slučaju kada izračunati broj zaposlenika ne predstavlja cijeli broj, vrijednost do 0,5 se zaokružuje na manji broj, a vrijednosti iznad 0,5 uključujući i 0,5 zaokružuju se na veći broj. 
Nositelj projekta dokazuje stvaranje novih radnih mjesta prilikom podnošenja zahtjeva za konačnu isplatu potpore, a obuhvaća sve novozaposlene osobe nakon dana prijave na natječaj te  mora očuvati planiranu zaposlenost najmanje 5 (pet) godina od datuma konačne isplate.  

10. ODRŽIVOST PROJEKTA
Ukoliko nositelj projekta želi ostvariti 10 bodova prema ovom kriteriju mora dokazati održivost projekta, na način da u Obrascu A Prijavni obrazac (II.4.13. Održivost projekta) navede planirane izvore prihoda/sufinanciranja i rashode nužne za upravljanje i održavanje realiziranog projekta u predviđenoj funkciji projekta , navede broj osoba i stručne kvalifikacije osoba koji su zaposlenici nositelja projekta, a koji su uključeni u održavanje i upravljanje realiziranog projekta u razdoblju od najmanje 5 godina od dana konačne isplate sredstava. 

11. ULAGANJA KOJA SE PROVODE UNUTAR ZAŠTIĆENIH PODRUČJA PRIRODE I PODRUČJA EKOLOŠKE MREŽE NATURA 2000
Da bi korisnik ostvario 10 bodova po navedenom kriteriju ulaganje u izgradnju/opremanje se mora provoditi na području katastarske općine koja se nalazi na području unutar zaštićenih područja prirode i/ili ekološke mreže NATURE 2000. 
Ako se radi o ulaganju u nabavu poljoprivredne mehanizacije i opreme, tada sjedište korisnika se mora nalaziti na području katastarske općine koja se nalazi na području unutar zaštićenih područja prirode i/ili ekološke mreže NATURE 2000. 
Područje katastarske općine koja se nalazi na području unutar zaštićenih područja prirode i/ili ekološke mreže NATURE 2000 provjerava se putem linka: http://www.bioportal.hr/gis/

